
	Παρουσίαση ποιητικής συλλογής

Εύας Νεοκλέους

Λευκή Σελίδα

στο Σπίτι της Κύπρου


	[image: image1.jpg]EYA NEOKAEOYE

AEYKH ZEAIAA




  


Το Σπίτι της Κύπρου και οι εκδόσεις ΤΟ ΡΟΔΑΚΙΟ, με  τη στήριξη του Υφυπουργείου Πολιτισμού της Κυπριακής Δημοκρατίας, διοργάνωσαν  στις  28 Σεπτεμβρίου 2022, στο Σπίτι της Κύπρου, την παρουσίαση της ποιητικής συλλογής της Εύας Νεοκλέους «Λευκή Σελίδα».
Στην εκδήλωση που πλαισιωνόταν με τραγούδια  από το μουσικό σχήμα: Δήμητρα Ντουρουντά,  πιάνο, Θοδωρής Χοχτούλας, κιθάρα,   Ματίνα Πάντζαλη, τραγούδι  και

Νίκος Κουρεμένος, μπουζούκι, τον συντονισμό  είχε  Μαίρη Σταυρινίδου-Ευθυμίου. Χαιρετισμό απηύθυνε η εκδότρια Τζούλια Τσιακίρη και για το βιβλίο μίλησαν η Αγάθη Γεωργιάδου, δρ. φιλολογίας, συγγραφέας, κριτικός λογοτεχνίας, ο Κωνσταντίνος Μάντης, φιλόλογος, συγγραφέας, η Ελένη Πατσιατζή, φιλόλογος, συγγραφέας και ο Γιώργος Φράγκος, ποιητής, κριτικός λογοτεχνίας. Ποιήματα από τη συλλογή απήγγειλαν η Ματίνα Πάντζαλη και η Ελένη Πατσιατζή. Η εκδήλωση ολοκληρώθηκε  με την αντιφώνηση της Εύας Νεοκλέους.
Η Εύα Νεοκλέους γεννήθηκε στην Επισκοπή της Πάφου. Ζει στη Λεμεσό και είναι φιλόλογος, Διευθύντρια στη Μέση Εκπαίδευση. Υπηρέτησε, επίσης, σε σχολεία Δευτεροβάθμιας Εκπαίδευσης στην Ελλάδα. Διετέλεσε Γραμματέας στο Δ.Σ. της Ένωσης Λογοτεχνών Κύπρου. Υπό έκδοση βρίσκεται το βιβλίο της Προσέγγιση στη ζωή και το έργο της Πολυξένης Λοϊζιάδος, του οποίου έχουν δημοσιευτεί επιμέρους κεφάλαια. Έχει εκδώσει τις ποιητικές συλλογές Σημάδια για το δρόμο, εκδόσεις @κτίς, 2015 και Λευκή Σελίδα, εκδόσεις ΤΟ ΡΟΔΑΚΙΟ, 2020. Ποιήματά της, καθώς και κριτικές για την ποίησή της, έχουν δημοσιευτεί σε εφημερίδες και ιστότοπους για τη λογοτεχνία και έχουν εκδοθεί σε συλλογικά τεύχη, τόσο στην Κύπρο όσο και στην Ελλάδα. Ποιήματά της ανθολογούνται σε βοηθήματα για τις Πανελλαδικές Εξετάσεις και διδάσκονται σε φροντιστήρια στην Ελλάδα. Η Λευκή Σελίδα συμπεριλήφθηκε στη βραχεία λίστα του Διαγωνισμού Βραβείων Κοινού publicbookawards.gr/2021 του Public για το 2021. Είναι συντάκτρια του Ιστολογίου  «Επισημάνσεις»  το οποίο διατηρεί από το 2008.

Σύνδεσμος παρακολούθησης: https://diavlos.grnet.gr/room/1607?eventid=12710

